Iepirkuma procedūras pretendentiem

Par atklātu konkursu ORS, 2026/12Atbildes uz uzdotajiem jautājumiem par atklātu konkursu „Elektriski regulējamu pacientu gultu, pacientu piederumu skapīšu un pretizgulējumu matraču piegāde”:
Jautājums	Atbilde	

Jautājums Nr. 1 – Matrača izmēri Tehniskajā specifikācijā noteikta prasība: "Matrača virsmas izmēri 197 cm x 85 cm (garums x platums) ± 2 cm." Mēs lūdzam grozīt minēto prasību un atļaut piedāvāt tirgū pieejamos standarta izmēra medicīniskos matračus, piemēram: "Matrača virsmas izmēri – aptuveni 200 cm × 85–90 cm (garums × platums)" vai noteikt plašākas pieļaujamo izmēru robežas. Tirgū plaši izplatītie un ārstniecības iestādēs izmantotie medicīniskie pretizgulējumu matrači tiek ražoti standarta izmēros 200 × 85 cm vai 200 × 90 cm. Prasība par 197 cm garumu nav raksturīga tirgum un būtiski samazina iespējamo piegādātāju loku. Lūdzam pamatot: 1. Kādas objektīvas funkcionālās vai medicīniskās vajadzības dēļ ir noteikts tieši 197 cm matrača garums; 2. Vai slimnīcas rīcībā esošo gultu guļvietas izmēri neļauj izmantot tirgū plaši pieejamos 200 cm garos medicīniskos matračus; 3. Kādēļ nav pieļaujami tehniski līdzvērtīgi risinājumi ar standarta izmēriem. Uzskatām, ka šāda prasība var nepamatoti ierobežot konkurenci un neatbilst Publisko iepirkumu likumā noteiktajiem vienlīdzīgas attieksmes, samērīguma un brīvas konkurences principiem.	
Norādītais matrača izmērs (197 x 85 cm) ir optimālais slimnīcas fiziskās vides prasībām, kas būtisks pie pacientu gultu pārvietošanas slimnīcas ietvaros Matrača izmērs pielāgots atbilstoši pieprasītajām pacientu funkcionālajām gultām	
Jautājums Nr. 2 – Pacienta svara iestatīšana Tehniskajā specifikācijā noteikta prasība: "Iespēja iestatīt atbilstošo pacienta svaru." Lūdzam prasību formulēt atbilstoši sasniedzamajam funkcionālajam rezultātam: "Sistēmai jānodrošina spiediena parametru automātiska vai manuāla regulēšana atbilstoši pacienta svaram un/vai individuālajām pacienta vajadzībām." Mūsdienīgi aktīvo pretizgulējumu matrači izmanto automātiskās spiediena regulēšanas sistēmas, kas ar sensoru palīdzību analizē pacienta svaru, ķermeņa stāvokli, kustības un spiediena sadalījumu, automātiski pielāgojot optimālo terapeitisko režīmu. Šādās sistēmās lietotājam nav nepieciešams atsevišķi noteikt vai ievadīt pacienta svaru, jo regulēšanas process tiek veikts automātiski. Prasība par obligātu pacienta svara iestatīšanas funkciju nepamatoti ierobežo iespēju piedāvāt tehnoloģiski attīstītākus risinājumus, kas nodrošina ne mazāku, bet bieži vien augstāku pacientu drošības un terapijas efektivitātes līmeni.	Sistēmai jānodrošina spiediena parametru automātiska vai manuāla regulēšana atbilstoši pacienta svaram un/vai individuālajām pacienta vajadzībām	
Jautājums Nr. 3 – Aprūpes funkcija Tehniskajā specifikācijā noteikta prasība: "Sistēma aprīkota ar funkciju, kas nodrošina ātru un pilnīgu matrača piepūšanu līdz maksimālam spiedienam, izveidojot stabilu virsmu pacienta kopšanai un/vai pārvietošanai ar automātisku atgriešanos terapeitiskajā režīmā pēc 30 ± 5 minūtēm." Lūdzam prasību izteikt, piemēram, šādā redakcijā: "Sistēmai jābūt aprīkotai ar aprūpes (maksimālās piepūšanas) funkciju, kas nodrošina stabilu virsmu pacienta aprūpei un/vai pārvietošanai, ar automātisku atgriešanos terapeitiskajā režīmā." vai "Sistēmai jābūt aprīkotai ar aprūpes (maksimālās piepūšanas) funkciju, kas nodrošina stabilu virsmu pacienta aprūpei un/vai pārvietošanai, ar automātisku atgriešanos terapeitiskajā režīmā pēc ne mazāk kā 20 minūtēm." Tirgū pieejamām aktīvo pretizgulējumu sistēmām parasti ir aprūpes (Care Mode, Max Firm) funkcija, kas nodrošina pilnīgu matrača piepūšanu un stabilu virsmu pacienta aprūpes procedūrām. Daudzām sistēmām automātiska atgriešanās terapeitiskajā režīmā notiek pēc aptuveni 20 minūtēm, kas ir pilnībā pietiekams laiks pacienta aprūpes procedūru veikšanai. Nepieciešamības gadījumā funkciju iespējams aktivizēt atkārtoti. Lūdzam pamatot, kādas objektīvas funkcionālas vai klīniskas priekšrocības nodrošina tieši prasība par automātisku atgriešanos terapeitiskajā režīmā pēc 30 ± 5 minūtēm. Uzskatām, ka pašreizējā prasības redakcija nepamatoti ierobežo konkurenci un samazina iespēju pasūtītājam saņemt plašāku tehnoloģiski līdzvērtīgu vai pārāku risinājumu piedāvājumu.	Atsevišķa un apzināti ieslēdzama pacientu kopšanas funkcija ir būtiski svarīga, lai medicīnas personāls procedūru laikā varētu mērķtiecīgi izveidot stingru, stabilu virsmu, kas svarīgi arī pacientu drošībai. 30 minūtes ir pietiekami ilgs laiks, lai pabeigtu sarežģītu aprūpes ciklu bez liekām darbībām sūkņa vadības panelī, taču vienlaikus tas ir pietiekami īss un pilnīgi drošs laiks, lai neradītu jaunus izgulējumu riskus pacienta ādai	

Jautājumus un atbildes apkopoja:

Iepirkuma komisijas locekle-sekretāre  V.Rudzāne*

*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU